Document ID: 32013R0105

KOMISJONI RAKENDUSMÄÄRUS (EL) nr 105/2013,
4. veebruar 2013,
millega muudetakse rakendusmäärust (EL) nr 371/2011 seoses dimetüülglütsiini naatriumsoola müügiloa omaniku nimega
(EMPs kohaldatav tekst)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 13 lõiget 3,
ning arvestades järgmist:
(1)
Taminco N.V. on esitanud määruse (EÜ) nr 1831/2003 artikli 13 lõike 3 kohase taotluse, milles tehakse ettepanek muuta müügiloa omaniku nime vastavalt komisjoni rakendusmäärusele (EL) nr 371/2011, (2) millega antakse kümneaastane luba dimetüülglütsiini naatriumsoolale, mis kuulub söödalisandite kategooriasse „zootehnilised söödalisandid” ja funktsionaalrühma „muud zootehnilised söödalisandid”.
(2)
Taotleja teatab, et ta muutis 1. oktoobril 2012 oma juriidilise vormi osaühinguks. Taotleja on esitanud taotlust toetavad asjakohased andmed.
(3)
Kavandatav lubade tingimuste muutmine on oma olemuselt puhtalt administratiivne ega too kaasa kõnealuse söödalisandi uut hindamist. Euroopa Toiduohutusametile on kõnealusest taotlusest teatatud.
(4)
Et taotleja saaks kasutada turustusõigust nime Taminco BVBA all, on vaja muuta loa tingimusi.
(5)
Rakendusmäärust (EL) nr 371/2011 tuleks seetõttu vastavalt muuta.
(6)
Kuna ohutusnõuded ei eelda käesoleva määrusega rakendusmäärusesse (EL) nr 371/2011 tehtud muudatuse viivitamatut kohaldamist, siis on asjakohane ette näha üleminekuperiood, mille jooksul võib olemasolevad varud ära kasutada.
(7)
Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Rakendusmääruse (EL) nr 371/2011 lisa 2. veerus asendatakse sõnad „Taminco N.V.” sõnadega „Taminco BVBA”.
Artikkel 2
Söödalisandi olemasolevaid varusid, mis vastavad sätetele, mida kohaldatakse enne käesoleva määruse jõustumise kuupäeva, võib turule lasta ja kasutada kuni varude lõppemiseni.
Artikkel 3
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 4. veebruar 2013

Labels: 3
4
17
6